Vesikis

Vesikis (, , ? – ne anksčiau kaip 1219 m.) – vienas iš XIII a. lyvių valdovų, Turaidos valdytojų. Henriko Latvio kronikoje jis vadinamas lyvių vadu ir seniūnu (princeps ac senior), valdžiusiu dešiniajame Gaujos krante.

 Biografija 
1212 m. jis dalyvavo sukilime prieš Rygos vyskupą ir Kalavijuočių ordiną, taip pat gynė Satezelės pilį. Kadangi Turaidos pilies gyvenvietė buvo sudeginta neilgai trukus iki sukilimo, o Vesikis ir jo žmonės prisijungė prie Satezelės pilies gynėjų, galima manyti, jog Turaidos pilis tuo metu priklausė jam.Henriko Latvio kronika, p. 139–141historia.lv Pasak Henriko Latvio kronikos, 1218 m. prie Salacos jis dalyvavo pergalingame mūšyje prieš saremiečius, o metais vėliau, vadovaudamas lyvių kariuomenei, išvyko į karo žygį prieš estų žemę Revalą.Henriko Latvio kronika, p. 183, 191

 Vardo kilmė 
Manoma, kad Vesikio vardas kilęs iš lyviško žodžio veiž, vež 'vanduo' arba indoeuropietiško *ṷesu- 'geras'. Taip pat esama prielaidos, jog vardas Vesikis galėjęs reikšti 'karys' arba 'malūnas' (plg.  'malūnas'). Manoma, kad Vesikio vardas išlikęs Krimuldos Viešių piliakalnio pavadinime (XVII a. pradžios šaltiniuose Weheβ, Wesche), o tai neatmestina, nes išlikusios piliakalnio įtvirtinimų dalys rodo, kad jis buvo naudojamas XII–XIII a.Indriķa hronika, XVI, komentaras 32Kello

 Išnašos 

 Literatūra 
 Henriku Liivimaa kroonika = Heinrici chronicon Livoniae. Iš lotynų kalbos vertė Richard Kleis, redaktorius ir komentarų autorius Enn Tarvel. Tallinn: Eesti Raamat 1982.
 Indriķa hronika. Rīga: Zinātne, 1993.
 Historia.lv: Vesiks
 Kello, Karl. Tollimees Tõll, kaupmees Caupo, veskimees Vesse , Õpetajate Leht, 2012-11-23.
Kategorija:Lyvių asmenybės